तिवाड़ी को सीख- सांसदहो या विधायक, टांग खिंचाई गलत : अरुण सिंह
कांग्रेस ने भाजपा से मांगा तिवाड़ी के सवाल का जवाब
जयपुर | भाजपाके राष्ट्रीय महामंत्री अरुण सिंह ने कहा है कि सांसद हो चाहे विधायक, किसी को भी टांग खिंचाई नहीं करनी चाहिए। पार्टी फोरम या बंद कमरे में अपनी बात रखें। शुक्रवार को पत्रकारों से बात करते हुए सिंह ने सांसद कीर्ति आजाद के निलंबन को सही ठहराया। तिवाड़ी के पार्टी से दागियों को निकालने के बयान पर कहा- वसुंधरा सरकार अच्छा काम कर रही है। सभी कार्यकर्ताओं को इसमें योगदान देना चाहिए। ऐसी बात वह कर रहे हैं जिनको पार्टी ने सब कुछ दिया है। इससे बहुत पीड़ा होती है।
भाजपा के वरिष्ठ नेता घनश्याम तिवाड़ी की ओर से सरकार और संगठन पर लगाए गए आरोपों पर कांग्रेस ने जवाब मांगा है। प्रदेश कांग्रेस कमेटी के प्रवक्ता एवं पूर्व विधायक प्रतापसिंह खाचरियावास ने कहा कि तिवाड़ी की ओर से भाजपा सरकार पर दलाली और लूट का आरोप लगाने के बाद सरकार की साख पर प्रश्न चिन्ह लग गया है। सरकार और संगठन दलालों और भ्रष्टाचारियों से घिरा हुआ नहीं है तो सरकार को जवाब देना चाहिए। अन्यथा यह स्पष्ट है कि भाजपा सरकार पूरी तरह से लूट-खसोट में लगी हुई है।
खाचरियावास ने कहा कि तिवाड़ी ने जो सवाल उठाए हैं वो पूरे राजस्थान की जनता उठा रही है। राजस्थान में भ्रष्टाचारियों की सरकार है जो हर स्तर पर सिर्फ अपने और अपने परिवार का काम करने में लगे हुए हैं। वर्तमान भाजपा सरकार का प्रदेश की जनता और जन-समस्याओं से कोई सरोकार नहीं है। उन्होंने कहा कि तिवाड़ी को दागियों के जल्द नाम बताने चाहिए ताकि जनता के सामने सच्चाई आए।
bho_Deva hin_Deva hin_Deva hin_Deva hin_Deva